Държавен вестник, бр. 22, 2015 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  22
Чл. 26. Дейностите и инвестициите по 
проекта, за които се изисква лицензиране, 
разрешение и/или регистрация за извърш­
ване на дейността/инвестицията съгласно 
българското законодателство, се подпомагат 
само ако са представени съответните лицензи, 
разрешения и/или документ, удостоверяващ 
регистрацията.
Чл. 27. Когато правилата на Общата орга­
низация на пазарите на земеделски продукти 
на ЕС или схеми за директно подпомагане, 
финансирани от Европейския земеделски 
фонд за гарантиране на земеделието, нала­
гат ограничения върху производството или 
върху подпомагането на ЕС на равнището 
на отделния земеделски стопанин или от­
делното стопанство, инвестиции, които биха 
увеличили обема на производството над тези 
ограничения, не се подпомагат.
Чл. 28. (1) Финансова помощ се предоставя 
за инвестиции за производство на енергия от 
възобновяеми енергийни източници.
(2) Инвестиции по ал. 1, включително 
проекти с инвестиции за производство на 
електрическа и/или топлинна енергия или 
енергия за охлаждане и/или производство 
на биогорива и течни горива от биомаса, се 
подпомагат, ако са за собствено потребле­
ние и същите не надхвърлят необходимото 
количество енергия за покриване нуждите 
на земеделските стопанства. Капацитетът на 
инсталациите не трябва да надвишава мощ­
ност от 1 мегават.
(3) При комбинирано топло- и електро­
производство капацитетът на инсталацията 
трябва да съответства на необходимата за 
дейностите на земеделското стопанство по­
лезна топлоенергия.
(4) При производство на електроенергия от 
биомаса инсталациите трябва да произвеждат 
най-малко 10 на сто топлинна енергия.
(5) Проекти с инвестиции за производство 
на биогорива и течните горива от биомаса 
се подпомагат при условие, че отговарят на 
критериите за устойчивост, определени в 
чл. 37 – 40 от Закона за енергията от възобно­
вяеми източници.
(6) Използваните за производство на биое­
нергия, включително биогорива, суровини от 
зърнени и други богати на скорбяла култури, 
захарни и маслодайни култури и суровини, 
които се използват за фуражи, не трябва да 
надхвърлят 20 на сто от общия обем суровини, 
използвани за това производство.
(7) Условието по ал. 6 не се прилага за 
отпадъчни продукти от култури, които не се 
използват за фуражи.
(8) Към заявлението за подпомагане се 
прилага анализ на изпълнението на усло­
вията по ал. 2 – 7, изготвен и съгласуван от 
правоспособно лице.
Чл. 29. Не се подпомагат като самостоя­
телен проект:
1. събарянето на стари сгради и производ­
ствени съоръжения;
2. инвестициите в нематериални активи. 
Чл. 30. (1) Изборът се извършва при даване 
на приоритет на:
1. проекти, представени от млади земе­
делски стопани и одобрени за подпомагане 
по мерки 112 или 141 от ПРСР 2007 – 2013 и 
подмерки 6.1 и 6.3 от ПРСР 2014 – 2020, ко­
ито не са получавали финансова помощ по 
мярка 121 „Модернизиране на земеделските 
стопанства“ и подмярка 4.1 „Инвестиции в 
земеделските стопанства“;
2. кандидати – тютюнопроизводители, 
регистрирани по Закона за подпомагане на 
земеделските производители, за проекти с 
инвестиции, които не са свързани с произ­
водство на тютюн;
3. проекти за инвестиции в сектор „Плодове 
и зеленчуци“ и/или проекти за инвестиции 
в сектор „Животновъдство“, и/или проекти 
за инвестиции в сектор „Етеричномаслени и 
медицински култури“;
4. проекти с инвестиции за производство 
на биологични суровини и продукти или в 
преход към биологично производство на су­
ровини и продукти;
5. проекти с инвестиции, свързани с опаз­
ване на околната среда, включително техно­
логии, водещи до намаляване на емисиите, 
и/или постигане на стандартите на ЕС;
6. проекти, изпълнявани в Северозапад­
ния район или в райони с природни и други 
специфични ограничения или местата по 
национална екологична мрежа Натура 2000;
7. проекти с инвестиции за повишаване на 
енергийната ефективност и/или иновации в 
стопанствата;
8. проекти с интегриран подход и доприна­
сящи за насърчаване на кооперирането между 
производителите;
9. проекти, чието изпълнение води до 
осигуряване на допълнителна заетост в сто­
панствата;
10. проекти, изпълнявани на територията 
на селски район.
(2) Земеделски стопани с проекти, изпъл­
нявани в Северозападния район, са лица, 
за които най-малко 75 на сто от посочената 
в бизнесплана земя или площ се намира в 
една или повече административни области 
в страната, посочени в приложение № 6, 
или инвестициите по проекта се намират в 
административна област, посочена в прило­
жение № 6.
(3) Земеделски стопани с проекти, изпълня­
вани в райони с природни и други специфични 
ограничения, са лица, за които най-малко 75 
на сто от посочената в бизнесплана земя или 
площ се намира в едно или повече землища 
на населени места, посочени в Наредба за 
определяне на критериите за необлагодетел­
стваните райони и териториалния им обхват, а 
в случаите, когато проектът е за инвестиции,